Bi, zanwiyekalo tile 14 sans 2010, Mali ni Alizeri bɛ ntolatan, Maliden bɛɛ bɛ Mali Ɛgiliw kɔ. I n’a fɔ kɔrɔlen, nin jukɔrɔmadondonli in bɛ kɔlɔsi Mali darapo dulonnen yeli fɛ motow ni mɔbiliw la, darapo bɛ ka felefele gaw ni sow kan. Ntolakanubaa dɔw labɛnnen bɛ ni dulɔkiba ye mi ɲɛkɛn ye binkɛnɛ, nɛrɛman ani bileman ye i n’a fɔ o bɛ kɔlɔsi cogo min na nin ja in na.
Kabini sɔgɔmada joona, Mali kɛnyɛrɛye arajosow bin na ka Ɛgiliw jukɔrɔdondon ni dɔniliw ye minnu labɛn na an ka ŋanaw kama dɔnkilidalaw fɛ.
An k’o dɔnkili ninnu dɔɔni lamɛn.
Nisɔndiya min sɔrɔla Malidenw fɛ ni tasara ye an ni Angola cɛ, o bɛna to senna wa ?
« siga t’o la, bawo an dalen bɛ an ka kɛlɛcɛw la minnu tɛ kɔtɔrɔmabɔ u kɛlɛɲɔgɔn ɲɛ » ntolatan kanubaganci dɔ kan yen nin ye bɔlɔn kɔnɔ.
Arajo caman bɛ ka nisɔndiya wolo da ni gaɲɛ hakɛw fɔli ye ntolatan ɲɛ, mɔgɔ caman bɛ k’a sen don o tulon in na, wa o bɛɛ bɛ ka kɔkɔnin fara a diya kan walasa ka Ɛgiliw jukɔrɔma dondon.
« Masakɛ fila ka kɛlɛ kɛnɛ kelen nɔfɛ, ni marifaw kɛɲɛ na, kɛlɛcɛw dɔnko na danfara bila », n hakili la mali ntolatannaw na ntola kolonkolon ka di ɲɔgɔn ma ka sin Alizerijɔda ma, i ko Ala ka gesedala bɛ ka gese da jirifuraw ni ɲɔgɔn cɛ ka taa Alizeri jɔ sɔgɔ.
Ɛgiliw, an ka taa ! Malidenw bɛɛ b’aw kɔ.
Maliden bɛɛ bɛ Mali Ɛgiliw kɔ bi ntolatan na u ni Alizeri cɛ.
Bi, zanwiyekalo tile 14 sans 2010, Mali ni Alizeri bɛ ntolatan, Maliden bɛɛ bɛ Mali Ɛgiliw kɔ. I n’a fɔ kɔrɔlen, nin jukɔrɔmadondonli in bɛ kɔlɔsi Mali darapo dulonnen yeli fɛ motow ni mɔbiliw la, darapo bɛ ka felefele gaw ni sow kan. Ntolakanubaa dɔw labɛnnen bɛ ni dulɔkiba ye mi ɲɛkɛn ye binkɛnɛ, nɛrɛman ani bileman ye i n’a fɔ o bɛ kɔlɔsi cogo min na nin ja in na.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn